CELEX: 32015R1576
Language: hu
Date: 2015-07-06 00:00:00
Title: A Bizottság (EU) 2015/1576 felhatalmazáson alapuló rendelete (2015. július 6.) a 606/2009/EK rendeletnek egyes borászati eljárások tekintetében, valamint a 436/2009/EK rendeletnek az ezen eljárásoknak a borágazatban vezetendő nyilvántartásokba való bejegyzése tekintetében történő módosításáról

23.9.2015   
            
            
               HU
            
            
               Az Európai Unió Hivatalos Lapja
            
            
               L 246/1
            
         A BIZOTTSÁG (EU) 2015/1576 FELHATALMAZÁSON ALAPULÓ RENDELETE
   (2015. július 6.)
   a 606/2009/EK rendeletnek egyes borászati eljárások tekintetében, valamint a 436/2009/EK rendeletnek az ezen eljárásoknak a borágazatban vezetendő nyilvántartásokba való bejegyzése tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 75. cikke (2) bekezdésére és (3) bekezdése g) pontjára, valamint 147. cikke (3) bekezdése e) pontjára,
   mivel:
   
               (1)
            
            
               A 606/2009/EK bizottsági rendelet (2) 3. cikke értelmében az engedélyezett borászati eljárásokat az említett rendelet I.A. melléklete határozza meg. A Nemzetközi Szőlészeti és Borászati Szervezet (OIV) három új borászati eljárást engedélyező állásfoglalást fogadott el. A technikai fejlődés figyelembevétele, valamint annak érdekében, hogy az uniós termelők is élni tudjanak a harmadik országok termelői előtt nyitva álló azonos lehetőségekkel, indokolt az OIV által meghatározott alkalmazási feltételek mellett engedélyezni az Unióban a szóban forgó új borászati eljárásokat.
            
         
               (2)
            
            
               Egyes borászati eljárások esetében különösen fennáll a csalárd felhasználás veszélye, ezért ezeket a 436/2009/EK bizottsági rendelet (3) 41. cikkének megfelelően be kell jegyezni a nyilvántartásokba. Ezért a három új borászati eljárást, nevezetesen a bor membrántechnológia és aktív szén együttes alkalmazásával történő kezelését, illetve a polivinil-imidazol-polivinil-pirrolidon kopolimerek és az ezüst-klorid felhasználását – ez utóbbi két anyagot technológiai segédanyagként – be kell jegyezni a nyilvántartásokba.
            
         
               (3)
            
            
               A 606/2009/EK és a 436/2009/EK rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   A 606/2009/EK rendelet módosítása
   A 606/2009/EK rendelet I.A. melléklete e rendelet mellékletének megfelelően módosul.
   2. cikk
   A 436/2009/EK rendelet módosítása
   A 436/2009/EK rendelet 41. cikke (1) bekezdésének első albekezdése a következő pontokkal egészül ki:
   
               „x)
            
            
               membrántechnológia és aktív szén együttes alkalmazásával történő kezelés;
            
         
               y)
            
            
               polivinil-imidazol-polivinil-pirrolidon kopolimerek felhasználása;
            
         
               z)
            
            
               ezüst-klorid felhasználása.”
            
         3. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 6-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 347., 2013.12.20., 671. o.
   
   
      (2)  A Bizottság 2009. július 10-i 606/2009/EK rendelete a 479/2008/EK tanácsi rendeletnek a szőlőből készült termékek kategóriái, a borászati eljárások és az azokhoz kapcsolódó korlátozások tekintetében történő végrehajtására vonatkozó egyes szabályok megállapításáról (HL L 193., 2009.7.24., 1. o.).
   
      (3)  A Bizottság 2009. május 26-i 436/2009/EK rendelete a 479/2008/EK tanácsi rendeletnek a szőlőkataszter, a kötelező bejelentések, a piaci felügyelethez szükséges információgyűjtés, a borászati termékek fuvarozásához szükséges kísérőokmányok, valamint a borágazatban vezetendő nyilvántartás tekintetében történő alkalmazására vonatkozó részletes szabályok megállapításáról (HL L 128., 2009.5.27., 15. o.).
   
      MELLÉKLET
      A 606/2009/EK rendelet I.A. melléklete a következőképpen módosul:
      
                  1.
               
               
                  A táblázat a következő 53., 54. és 55. sorokkal egészül ki:
                  
                              1.
                           
                           
                              2.
                           
                           
                              3.
                           
                        
                              Borászati eljárás
                           
                           
                              Az alkalmazás feltételei
                           
                           
                              A felhasználásra vonatkozó határértékek
                           
                        
                              „53.
                           
                           
                              A borok membrántechnológia és aktív szén együttes alkalmazásával történő kezelése a 4-etil-fenil- és a 4-etil-gvajakol-felesleg csökkentése céljából
                           
                           
                              A borok esetében, a 19. függelékben megállapított feltételek mellett
                           
                           
                               
                           
                        
                              54.
                           
                           
                              Polivinil-imidazol-polivinil-pirrolidon kopolimerek (PVI/PVP) felhasználása
                           
                           
                              Mustok és borok esetében, a 20. függelékben megállapított feltételek mellett
                           
                           
                              Legfeljebb 500 mg/l mennyiségben (amennyiben a szóban forgó anyagot a musthoz és a borhoz is hozzáadják, az együttes mennyiség nem haladhatja meg az 500 mg/l-es határértéket)
                           
                        
                              55.
                           
                           
                              Ezüst-klorid felhasználása
                           
                           
                              A borok esetében, a 21. függelékben megállapított feltételek mellett
                           
                           
                              Legfeljebb 1 g/hl mennyiségben, a bor üledéke < 0,1 mg/l (ezüst)”
                           
                        
            
                  2.
               
               
                  A szöveg az alábbi 19., 20. és 21. függelékkel egészül ki:„
                     19. függelék
                     
                        A 4-etil-fenil- és a 4-etil-gvajakol-felesleg csökkentése céljából a borok membrántechnológia és aktív szén együttes alkalmazásával történő kezelésére vonatkozó követelmények
                     
                     A kezelés célja, hogy csökkentse a mikrobiális eredetű 4-etil-fenil- és 4-etil-gvajakol tartalmat, amely érzékszervi szempontból elváltozást okoz, és elfedi a bor aromáját.
                     Követelmények:
                     
                                 (1)
                              
                              
                                 A kezelést szakképzett borász vagy szakértő felelősségére kell elvégezni.
                              
                           
                                 (2)
                              
                              
                                 A kezelést be kell jegyezni az 1308/2013/EU rendelet 147. cikkének (2) bekezdésében említett nyilvántartásokba.
                              
                           
                                 (3)
                              
                              
                                 Az alkalmazott membránoknak meg kell felelniük az 1935/2004/EK és a 10/2011/EK rendeletekben megállapított követelményeknek, valamint az azok végrehajtására elfogadott nemzeti rendelkezéseknek. Ezenkívül meg kell felelniük az OIV által közzétett Nemzetközi borászati kódexben foglalt követelményeknek is.
                              
                           
                  
                     20. függelék
                     
                        A polivinil-imidazol-polivinil-pirrolidon kopolimerekre (PVI/PVP) vonatkozó követelmények
                     
                     A PVI/PVP felhasználása a túl magas fémtartalom okozta elváltozások megelőzését és a nemkívánatos magas fémkoncentráció csökkentését szolgálja.
                     Követelmények:
                     
                                 (1)
                              
                              
                                 A kopolimereket legkésőbb a hozzáadásukat követő két napon belül, az elővigyázatosság elvének figyelembevétele mellett, szűréssel kell eltávolítani.
                              
                           
                                 (2)
                              
                              
                                 A zavaros mustok esetében a kopolimert legkorábban a szűrés előtt két nappal kell hozzáadni.
                              
                           
                                 (3)
                              
                              
                                 A kezelést szakképzett borász vagy szakértő felelősségére kell elvégezni.
                              
                           
                                 (4)
                              
                              
                                 A kezelést be kell jegyezni az 1308/2013/EU rendelet 147. cikkének (2) bekezdésében említett nyilvántartásokba.
                              
                           
                  
                     21. függelék
                     
                        Az ezüst-kloridra vonatkozó követelmények
                     
                     A borkezelés során az ezüst kloridot az erjedés és a tárolás során keletkező idegen szagok eltávolítására használják (ezeket a redukciós reakciók okozzák, amelyeket a hidrogén-szulfid és a tiolok jelenléte jellemez).
                     Követelmények:
                     
                                 (1)
                              
                              
                                 A kezelést szakképzett borász vagy szakértő felelősségére kell elvégezni.
                              
                           
                                 (2)
                              
                              
                                 A kezelést be kell jegyezni az 1308/2013/EU rendelet 147. cikkének (2) bekezdésében említett nyilvántartásokba.
                              
                           
                                 (3)
                              
                              
                                 A borhoz hozzáadott ezüst-kloridot egy inert hordozóanyaghoz – mint például a kovaföld (diatómaföld), a bentonit, a kaolin stb. – kell adagolni. A csapadékot bármilyen megfelelő fizikai eljárással el kell távolítani, és ezt az erre szakosodott ágazatnak kell kezelnie.
                              
                           ”